**Записник са ТРЕЋЕ седнице Савета родитеља, одржане 9.3.2022.године и 18.00 сати са следећим:**

Дневни ред:

1.Извештај о успеху и владању ученика на крају првог полугодишта,

2.Полугодишњи извештај директора о раду школе,

3.Упознавање родитеља са спровођењем посебних програма(Програм заштите ученика од насиља, Заштита здравља, Професионална оријентација

4.Набавка уџбеника за наредну школску годину и остала питања,

5.Како помажемо ученицима да примене различите методе учења,

6.Рад Ђачког парламента у школи,

7.Одговори на питања родитеља

1.

Након прочитаног дневног реда уследила је прозивка присутних чланова Савета родитеља од стране председника Савета родитеља Драгише Ђурића. Констатовано је присуство 20 чланова.

Присутни чланови су гласали за дневни ред и усвојили га једногласно.

Уводно излагање по првој тачки дневног реда имала је психолог школе Гордана Марковић-Сакић изневши податке о успеху и владању за сваки разред и одељење на првом полугодишту.

Успех ученика на крају првог полугодишта шк.2021/2022.год. Је следећи:

1. разред,95 ученика(4 одељења) ученици описно оцењени и остварили исходе планиране за овај класификациони период; три ученика спорије напредују а један ученик није оцењен због дужег болничког лечења.
2. разред,68 ученика (3 одељења)сви имају примерно владање; одличних 47,врло добрих 20,добрих 1 просек разреда 4,63 Психолог школе је образложила висок просек као мотивациони јер су то прве бројчане оцене.
3. разред,78 ученика (3 одељења)сви имају примерно владање; одличних 49,врло добрих 23,добрих 6 просек разреда 4,48
4. разред,63 ученика (3 одељења)сви имају примерно владање; одличних 34,врло добрих 20,добрих 9 просек разреда 4,35.Психолог школе је истакла видну неуједначеност одељења у 4.разреду што убудуће не би требало толерисати и нагласила да то није случај са последње две генерације.
5. разред,91ученик (4 одељења)Примерно владање има 89 ученика,2 ученика врло добро и 1 ученик добро владање. Одличан успех има 41 ученик, врло добар 29,добар 19,1 довољан ,1 недовољан и 1 неоцењен; просек разреда је 4,13 .
6. разред,103ученика (4одељења)Примерно владање има 99 ученика,1 ученика врло добро и 3 ученик добро владање. Одличан успех има 47 ученика, врло добар 31,добар 17,8 недовољан ;просек разреда је 4,13 .
7. разред,90 ученика (4 одељења)Примерно владање има 86 ученика а 4 ученика врло добро .Одличан успех има 24 ученика, врло добар 39,добар 21,1 довољан,5 недовољан ;просек разреда је 4,88 .
8. 8.разред,84 ученика (3 одељења)Примерно владање имају 82 ученика,2 ученика врло добро .Одличан успех има 31 ученик, врло добар 31,добар 16,5 недовољан ;просек разреда је 4,00 .

Средња оцена успеха код ученика од I до IV разреда је 4,50 а код ученика од Vдо VIII разреда је 4,07.Средња оцена успеха ученика на нивоу школе је 4,21 док је у истом периоду прошле школске године била 4,23.

Недовољан успех има 19 ученика са укупно 32 недовољне оцене.

2.

Директор школе ,Весна Панић, родитеље је информисала о активностима и уопште о раду током првог полугодишта.

Календар васпитно-образовног рада је мењан три пута због епидемиолошке ситуације-родитељи добијали уредно информације о промени преласка на онлајн наставу као и продужетку распуста према препоруци Министарства просвете.

Рад и оцењивање ученика вредновани су у два класификациона периода.

Директорка је информисала родиље о промени наставника математике на почетку другог полугодишта.

Због епидемиолошке ситуације неке предвиђене активности нису успеле да се реализују. Извештаји о раду стручних тимова и актива су сви достављени а реализација је процењена у односу на постављени критеријум 30%-100%(30% угледна предавања, стручно усавршавање, излети, екскурзије...). У потпуности је реализован рад стручних и разредних већа.

У овом полугодишту прославили смо и 226.година постојања.

Савет родитеља је одржао 2 седнице; Тим за сарадњу са породицом је реализовао шетњу до Шарене букве као и успешну садњу садница у школском дворишту. Реализована је и хуманитарна акција новогодишњи пакетић за мог друга (наши ученици примаоци социјалне помоћи и деца Дома за децу ,,Вера Благојевић” из Бање Ковиљаче).

Током овог полугодишта школа је и медијски пропраћена:,, За здравији и сигурнији живот деце”, Корак испред свих-ТВ прилог и Лозничке новости, Новогодишњи базар…

Директорка је информисала чланове Савета родитеља о плану рада у наредном периоду: планиране радне суботе, предстојећа такмичења, пробно тестирање ученика 8 разреда ...Посебан осврт је стављен на упис будућих првака и на захвалност због указаног поверења родитељима који уписују децу у нашу школу а територијално јој не припадају(бивши ученици Антине школе).

3.

Психолог школе Гордана Марковић-Сакић информисала је родиље о постојању и реализацији свих тимова у школи а све у циљу очувања здравља и безбедности наших ученика. Сугерисано је на важност правовременог пријављивања насиља а с тим у вези предложена је пријава на кратак семинар који са налази на сајту ,,Чувам те” истакнутом на сајту наше школе. Психолог је нагласила да је изузетно важно пријавити малтретирања пре него што до самог насиља дође.

Током првог полугодишта од II до VIII разреда изречене су следеће васпитне мере: 18 опоменаОС,9 укора Ос и 3 укора ОВ.

Родитељи су обавештени о раду школског стоматолога и информисани да је анализом установљено да 60% ученика нижих разреда има здраве зубе док само 30% ученика осмог разреда. Констатовано је да се тај број може побољшати и родитељи су се сложили да ту могућност и олакшицу боравка зубара у школи (од 8-12 часова) треба искористити.

Тим за Професионалну оријентацију је реализовао предвиђене активности(информације на ОЗ ,посета средњим школама) и закључак је да 80% наших ученика осмих разреда упише се у средњу школу по првој жељи.

4.

По овој тачки дневног реда реч је узела директорица школе. Информисала је родитеље да је у току прикупљање документације ученика који имају право на бесплатне уџбенике. Као и ранијих година право на бесплатне уџбенике имају ученици по неком од основа( треће дете,ИОП2 илиИОП3,корисници социјалне помоћи). До петка 11.3. је рок за предају документације.

Упознати су и са набавком уџбеника за 4. и 8. разред и наглашено је да се они бирају на период од четири године. Такође се бира и уџбеник Техника и технологија у 7.разреду због измењеног плана и програма. Родитељи су се једногласно сложили са предлогом.

5.

О начину помоћи ученицима да примене различите методе учења говорила је психолог школе Гордана Марковић -Сакић. Објаснила је да у плану 5.разреда јасно стоји и дужност наставника да усмери дете како да користи методе и технике. З а сугестију се јавио проф. историје Горан Ђурић и подсетио да на почетку сваког уџбеника постоји упутст

во за примену истих. Такође је истакао велики напредак у раду са Е уџбеницима и да су 15минутне провере управо конципиране на тим садржајима. Директорица је констатовала да се у раду сви морамо потрудити. За реч се јавила психолог школе и објаснила родитељима важност праћења сопственог детета и начина на који оно учи тј. важност држања оловке приликом тог мисаоног процеса и прављења белешки, шема…. Наставник и психолог су на крају ипак нагласили да иако је нпр. историја и географија једном недељно за жељени успех је неопходан континуиран рад. Анкете о стиловима учења психолог школе је одрадила са ученицима 6.и7.разреда.

6.

Извештај о раду Ђачког парламента поднела је ученица 8.разреда Нина Поповић.

Због епидемиолошке ситуације и преласка на онлајн наставу нису реализоване све активности. Истакла је учешће у пројекту ,,Ти се питаш”, еколошку акцију у октобру ,као и 10 правила понашања Кућног тј. школског реда(правила су ученици самостално доносили).Чланови Савета родитеља су видно аплаузом поздравили ову дечју иницијативу. Психолог школе је похвалила рад наставника који учествују у реализацији Ђачког парламента.

7.

Под тачком разно евоцирали су успомене на школске дане родитељи бивши ученици ове школе. Састанак је завршен у 19.10 минута

Записник водила и саставила

Јасмина Мишић

\_\_\_\_\_\_\_\_\_\_\_\_\_\_\_\_\_\_\_